งานแสดงลูกกวาด All Cando Expo ในนครชิคาโก้
เมื่อเร็วๆ นี้ที่นครชิคาโกได้มีการจัดงานแสดงลูกกวาด All Candy Expo ซึ่งรวบรวมบริษัทผลิตลูกอม ลูกกวาด และขนมขบเคี้ยวต่างๆ หลายร้อยบริษัท
เรียกว่ากลิ่นหอมหวานตลบอบอวลไปทั่วงานเลยทีเดียวงานนี้จัดเป็นประจำทุกปี และเป็นการแสดงให้เห็นว่า แม้สภาพเศรษฐกิจจะย่ำแย่แค่ไหนแต่ความรักความหลงใหลที่คนอเมริกันมีให้กับขนมลูกกวาดและช็อคโกแลตนั้นไม่ได้ลดน้อยลงไปเลย งานแสดงลูกกวาดครั้งใหญ่ All Candy Expo ที่นครชิคาโกรัฐอิลลินอยส์จัดเป็นประจำทุกปีมาตั้งแต่ 11 ปีที่แล้วนะครับ นับเป็นงานแสดงลูกกวาดและขนมขบเคี้ยวงานใหญ่ที่สุดในอเมริกาเลยทีเดียว คุณ Susan Fussell Whiteside โฆษกของสมาคมผู้ประกอบธุรกิจขนมหวานแห่งชาติหรือNCA ผู้สนับสนุนงานนี้กล่าวว่า งาน All Candy Expo คือการรวบรวมบริษัทผู้ผลิตลูกกวาดและขนมหวานทั่วโลกไว้ด้วยกัน เพื่อแสดงสินค้าใหม่ล่าสุดเยี่ยมที่สุด เจ๋งที่สุดให้แก่ผู้เข้าร่วมในงานซึ่งมีทั้งลูกค้าขายปลีกและขายส่งได้ชมและเลือกซื้อ คุณ Whiteside บอกว่าปีนี้มีบริษัทจากทั่วโลกเข้าร่วมจัดแสดงลูกกวาด ราว 450 บริษัทในจำนวนนี้เป็นบริษัทที่เข้าร่วมครั้งแรกถึง 105 บริษัท ซึ่งมีทั้งจากเอเชียอเมริกากลางและอเมริกาใต้ โดยทุกๆปีนั้น ส่วนที่สำคัญที่สุดของงานก็คือการเปิดตัวผลิตภัณฑ์ขนมหวานใหม่ๆหลายร้อยแบบจากหลายบริษัท และปีนี้ก็เช่นกัน โฆษกของ NCA ผู้นี้บอกว่า ปีนี้มีการเปิดตัวสินค้าใหม่ๆเช่นช๊อคโกแลต M&M รสมะพร้าว และช๊อคโกแลต Snickersไส้ครีมหวานแบบใหม่ล่าสุด รวมทั้งขนมถ้วยเนยถั่วช็อคโกแลตดำจาก Reeseและขนมปังเวเฟอร์ราดช็อคโกแลต Baby Ruth จากเนสท์เล่ซึ่งนอกจากลูกอมขนมหวานที่อุดมไปด้วยน้ำตาลเหล่านี้แล้ว ในงานนี้ยังมีการนำขนมเพื่อสุขภาพมาแสดงด้วยนไม่ว่าจะเป็นขนมเจลลี่รสผลไม้แบบใหม่ที่อุดมด้วยวิตามินซีขนมที่ทำจากน้ำผลไม้ตามธรรมชาติ หรือลูกอมแบบไร้น้ำตาล NCA ทำหน้าที่เป็นตัวแทนของอุตสาหกรรมลูกกวาดขนม ช๊อคโกแลตและหมากฝรั่งในอเมริกามานานกว่า 120 ปีแล้ว ซึ่งคุณ Susan Whitesideบอกว่าไม่ว่าจะผ่านภาวะยุ่งยากทางเศรษฐกิจมาสักกี่ครั้ง แต่ก็ดูเหมือนยอดขายลูกอม และขนมขบเคี้ยวจะไม่เคยตกต่ำตามเศรษฐกิจเลยแต่จะค่อนข้างคงที่หรือเพิ่มขึ้นเล็กน้อย ดังเช่นเมื่อเดือนเมษายน ที่ผ่านมาที่ยอดขายขนมในสหรัฐเพิ่มขึ้น3.7% คุณ Whiteside ชี้ว่าสาเหตุหนึ่งเป็นเพราะขนมหวานนั้น คือของดีที่ราคาไม่แพง โฆษก NCA บอกว่าเมื่อผู้คนคิดว่าปีนี้จะไม่ซื้อรถใหม่ จะไม่ไปเที่ยวตากอากาศแพงๆแต่เขาก็ยังสามารถมีความสุขเล็กๆได้ด้วยลูกอมหรือขนมสักชิ้นและอีกเหตุผลหนึ่งเห็นจะเป็นเรื่องเกี่ยวกับธรรมเนียมปฏิบัติในเทศกาลสำคัญต่างๆในอเมริกานั่นเอง คุณ Whiteside บอกว่าหากคืนวันฮัลโลวีนไม่มีลูกอมไว้ Trickor Treat ก็คงดูแปลกๆหรือหากเทศกาลอีสเตอร์ไม่มีตะกร้าขนมหวานรูปไข่ ก็คงแย่พอๆ กับที่วันวาเลนไทน์ไม่มีช็อคโกแลตรูปหัวใจหรือถ้าวันคริสมาสต์ไม่มีไม้เท้าลูกกวาด คริสมาสต์ปีนั้นก็คงกร่อยดังนั้นในสายตาหลายๆ คนโดยเฉพาะเด็กๆเทศกาลเหล่านั้นจึงมีความสำคัญ ที่ขนมหวาน และลูกกวาดสีสวยแสนอร่อยนั่นเองและสำหรับเด็กๆหรือผู้ใหญ่ใจเด็กที่ชื่นชอบความหวานจากน้ำตาลในขนมหวานเหล่านี้กินแล้วก็อย่าลืมอ้าปากสำรวจฟันว่าผุหรือเปล่า เสร็จแล้วก็อย่าลืมก้มดูรอบเอวด้วยากว้างเกินไปหรือยังถ้าทุกอย่างยังดีอยู่ ก็เชิญเติมความหวานให้กับชีวิตกันได้เลย